CELEX: 62010TN0389
Language: el
Date: 2010-09-13 00:00:00
Title: Υπόθεση T-389/10: Προσφυγή της 13ης Σεπτεμβρίου 2010 — SLM κατά Επιτροπής

6.11.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 301/46
            
         Προσφυγή της 13ης Σεπτεμβρίου 2010 — SLM κατά Επιτροπής
   (Υπόθεση T-389/10)
   ()
   2010/C 301/74
   Γλώσσα διαδικασίας: η ιταλική
   
      Διάδικοι
   
   
      Προσφεύγουσα: Siderurgica Latina Martin Spa (SLM) (Ceprano, Italie) (εκπρόσωποι: G. Belotti και F. Covone, δικηγόροι)
   
      Καθής: Ευρωπαϊκή Επιτροπή
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
                
            
            
               ως κύριο αίτημα:
               
                           —
                        
                        
                           να ακυρώσει την απόφαση C(2010) 4387 τελικό, της Επιτροπής, της 30ής Ιουνίου 2010, στην υπόθεση COMP/38.344 — Προεντεταμένος χάλυβας·
                        
                     
         
                
            
            
               επικουρικώς:
               
                           —
                        
                        
                           να μειώσει το πρόστιμο που επιβλήθηκε στην προσφεύγουσα.
                        
                     
         
      Λόγοι ακυρώσεως και κύρια επιχειρήματα
   
   Η προσβαλλόμενη απόφαση στην υπό κρίση υπόθεση είναι ίδια με εκείνη στην υπόθεση T-385/10, Arcelormittal Wire France κ.λπ. κατά Επιτροπής.
   Προς στήριξη των αιτημάτων της η προσφεύγουσα εταιρία υποστηρίζει τα ακόλουθα:
   
                
            
            
               Όσον αφορά την ακύρωση της αποφάσεως:
               Ασυνήθιστη και αδικαιολόγητη διάρκεια της διοικητικής διαδικασίας, που έθιξε σοβαρά τα δικαιώματα άμυνας της προσφεύγουσας, ιδίως όσον αφορά τα πραγματικά περιστατικά που έλαβαν χώρα από το 1997 έως το 1999, δηλαδή 10 έτη πριν την ανακοίνωση των αιτιάσεων τον Σεπτέμβριο του 2008.
            
         
                
            
            
               Όσον αφορά τη μείωση του προστίμου που της επιβλήθηκε:
               
                            
                        
                        
                           Έλλειψη αιτιολογίας για το ύψος του προστίμου, καθόσον δεν μπορεί να γίνει αντιληπτό ποια βάση υπολογισμού και ποιον κύκλο εργασιών έλαβε υπόψη η Επιτροπή όταν επέβαλε κύρωση στην προσφεύγουσα.
                        
                     
                            
                        
                        
                           Υπέρβαση του ανωτάτου ορίου του 10 % του κύκλου εργασιών.
                        
                     
                            
                        
                        
                           Έλλειψη αιτιολογίας για τις επιβληθείσες προσυξήσεις.
                        
                     
                            
                        
                        
                           Πεπλανημένη εφαρμογή των κατευθυντήριων γραμμών του 2006 για τον υπολογισμό των προστίμων, καθώς και εκείνων του 1998, που ίσχυαν όχι μόνον την περίοδο των προσαπτόμενων πραγματικών περιστατικών, αλλά επίσης κατά τη διάρκεια των τεσσάρων πρώτων ετών της διαδικασίας.
                        
                     
                            
                        
                        
                           Πεπλανημένη εκτίμηση της διάρκειας της συμμετοχής της προσφεύγουσας στη σύμπραξη, καθόσον δεν στηρίχθηκε σε περισσότερες αντικειμενικές διαπιστώσεις.
                        
                     
                            
                        
                        
                           Μη συνυπολογισμός ελαφρυντικών περιστάσεων, εν προκειμένω του αποδεδειγμένου δευτερεύοντος ρόλου της προσφεύγουσας στα προσαπτόμενα πραγματικά περιστατικά, του περιορισμένου μεριδίου της αγοράς, καθώς και της αναποτελεσματικότητας της συμπράξεως.
                        
                     
                            
                        
                        
                           Συναφώς έχει επέλθει παραγραφή, καθόσον δεν μεσολάβησε κανένα μέτρο ικανό να την αναστείλει κατά τη διάρκεια των πέντε ετών που ακολούθησαν τον αιφνιδιαστικό έλεγχο.